Държавен вестник, бр. 22, 2023 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  22
гане на конституционно значима цел. Според 
омбудсмана такава „принуда“, предвидена от 
законодателя, не отговаря и на изискването 
за стабилност, сигурност, последователност и 
предвидимост на правната уредба в противо-
речие с чл. 4, ал. 1 от Конституцията. 
С Определение от 10 януари 2023 г. Кон-
ституционният съд е допуснал искането на 
омбудсмана за разглеждане по същество.
От поканените на основание чл. 20а, ал. 1 
от Правилника за организацията на дейността 
на Конституционния съд (ПОДКС) заинтере-
сувани институции становище по делото са 
представили министърът на регионалното 
развитие и благоустройството и министърът 
на транспорта и съобщенията.
От поканените на основание чл. 20а, ал. 2 
ПОДКС неправителствени организации ста-
новище по делото са предложили Съюзът на 
юристите в България и Съюзът на българските 
автомобилисти. 
Писмено правно мнение, покана за какво-
то е отправена до изтъкнати специалисти по 
предмета на делото по чл. 20а, ал. 3 ПОДКС, 
е дадено от проф. д-р Дарина Зиновиева и 
проф. д-р Христина Балабанова.
Във фазата на разглеждане на делото по 
същество 48-ото Народно събрание в засе-
дание, проведено на 1 февруари 2023 г., е 
приело Закон за изменение и допълнение на 
Закона за пътищата (ЗИДЗП), като с § 1, т. 2 
от същия разпоредбата на чл. 10, ал. 16 ЗП, 
чието обявяване за противоконституционна 
се иска, е отменена. Изменителният закон е 
обнародван в „Държавен вестник“, бр. 14 от 
10.02.2023 г., като § 1, т. 2 ЗИДЗП е влязъл в 
сила от деня на обнародването му (арг. от § 6 
от заключителните разпоредби на ЗИДЗП).
Предвид изложеното Конституционният съд 
намира, че отмяната на чл. 10, ал. 16 ЗП води 
до отпадане на предмета на к.д. № 19/2022 г., 
както и на правния интерес от разглеждането 
му по същество. 
Поради това и съгласно чл. 19 от Закона за 
Конституционен съд и чл. 25, ал. 2 и чл. 26, 
ал. 1 от Правилника за организацията на 
дейността на Конституционния съд искането 
на омбудсмана следва да бъде отклонено, а 
производството по делото – прекратено.
По изложените съображения Конституци-
онният съд 
О П Р Е Д Е Л И :
Отклонява искането на омбудсмана на 
Република България за установяване на проти-
воконституционност на чл. 10, ал. 16 от Закона 
за пътищата (обн., ДВ, бр. 26 от 29.03.2000 г.; 
посл. изм. и доп., бр. 14 от 10.02.2023 г.).
Прекратява производството по конститу-
ционно дело № 19/2022 г.
Връща искането на вносителя заедно с 
препис от определението.
Председател:  
Павлина Панова
1315
ОПРЕДЕЛЕНИЕ № 2  
от 7 март 2023 г.
по конституционно дело № 1 от 2023 г.
Конституционният съд в състав: предсе-
дател: Павлина Панова, членове: Мариана 
Карагьозова-Финкова, Константин Пенчев, 
Филип Димитров, Таня Райковска, Надежда 
Джелепова, Атанас Семов, Красимир Влахов, 
Янаки Стоилов, Соня Янкулова, при участието 
на секретар-протоколиста Полина Пешева 
разгледа в закрито заседание на 7 март 2023 г. 
конституционно дело № 1 от 2023 г., доклад- 
вано от съдия Янаки Стоилов.
Производството е по чл. 149, ал. 1, т. 2 от 
Конституцията на Република България и е 
във фазата на произнасяне по допустимост на 
искането по реда на чл. 19, ал. 1 от Закона за 
Конституционен съд (ЗКС).
На 23.12.2022 г. е постъпило искане от 50 
народни представители за установяване на 
противоконституционност на две решения на 
48-ото Народно събрание: Решение за оказ-
ване на военна и военнотехническа подкрепа 
на Украйна и укрепване на отбранителните 
способности на България, прието от Народ-
ното събрание на 3.11.2022 г. (ДВ, бр. 89 от 
2022 г.), и Решение за оказване на военна 
и военнотехническа подкрепа на Украйна, 
прието от Народното събрание на 9.12.2022 г. 
(ДВ, бр. 99 от 2022 г.). 
На 3.01.2023 г. на основание чл. 19, ал. 1 от 
Правилника за организацията и дейността на 
Конституционния съд председателят на Съда 
с разпореждане е дал срок за отстраняване на 
недостатъци на искането – да се уточни дали 
решенията се атакуват в цялост, и ако това е 
така, да се изложат обстоятелствата, на които 
се основава искането в немотивираните му час-
ти. В изпълнение на указанията на 6.01.2023 г. 
от името на вносителя са направени уточнения 
и допълнения на подаденото до Съда искане. 
Делото е образувано на 9.01.2023 г. 
Вносителят оспорва „в цялост пълния текст 
и на двете решения на Народното събрание“, 
като твърди, че нито една негова точка „не е 
самостоятелно или изолирано, индивидуално“ 
решение, напротив, „общият смисъл на всички 
взети решения по всички точки и в двата атаку-
вани документа е в една посока – подготовка, 
поетапно и трайно въвличане на Република 
България в потенциален военен конфликт“. 
Той сочи, че решенията „представляват не 
само лекомислено, но и престъпно по своя 
характер действие на вземане на страна в 
конфликта“. Според него с тях „се нарушава 
конституционно установеният баланс между 
трите власти и се пренебрегва Конституцията, 
което е нарушение на принципа на правова-
та държава, залегнал в чл. 4, ал. 1, както и 
принципа за върховенство на Конституцията, 
залегнал в чл. 5, ал. 1 от нея“.
Конституционният съд, за да се произнесе 
по допустимостта на искането, взе предвид 
следното: